Vånå

Vånå (finsk: Vanaja) er en tidligere kommune i landskapet Egentliga Tavastland i Finland. Kommunen hadde  innbyggere i 1963. Vånå var en finskspråklig kommune.

Den 1. januar 1967 ble Vånå kommune delt mellom kommunene Tavastehus, Hattula, Janakkala og Renko (siden 2009 en del av Tavastehus).

Vånå ble første gang nevnt som eget sogn i 1329. Vånå er dermed et av de eldste sognene i Tavastland. Det omfattet området rundt Tavastehus slott, men ble senere redusert i størrelse.

Vånå middelalderkirke ligger ved Vanajavesi 3 km sørøst for Tavastehus slott. 

På Varikonniemi rett overfor Tavastehus slott ligger et utgravningsområde med spor etter en førmiddelaldersk bosetning. Dette er muligens byen Vanaj (Ванай) som ifølge Novgorod-årbøkene ble ødelagt i 1311 (år 6819 ifølge russisk tidsregning) av styrker fra Novgorod.

 Referanser 
E.-L. Schulz og H.-P. Schulz: Hämeenlinna Varikkoniemi – eine späteisenzeitliche – frühmittelalterliche Kernsiedlung in Häme. Die Ausgrabungen 1986-1990. Suomen Museo, årbok 99, 1993, sidene 41–85. Finska Fornminnesföreningen. ISBN 951-9057-08-0.

Eksterne lenker
 Artikkel om Vånå i Nordisk familjebok, bind 32, spalte 1287, 1921

Kategori:Tidligere kommuner i Finland
Kategori:Egentliga Tavastlands geografi
Kategori:Kommuner opphørt i 1967
Kategori:1967 i Finland